SOPUSOINTUJA: Syksyn uudet asusteet
Kesä alkaa olla ohi ja siirsin kesävaatteet jo syrjään odottelemaan pesuinspistä. Kevyet kengätkin on laitettu huoltopisteelle, mutta esimerkiksi lenkkarit on sellaisia, mitä käytän lähes ympärivuotisesti eikä niitä laiteta talviteloille.
Kaapissa on monenlaisia syksy- ja talvivaatteita, eikä ole oikeasti tarvetta uudelle. Niitä asustamalla ja yhdistelemällä löytyy kummasti uutta ilmettä.
Mitkä ovat ne kolme asustetta, millä itse muutan vanhaa uudeksi, annan syysilmettä asuille tai lisään asennetta lookiin - ajankohtaistan oman kaappini vaatteita.
1. Iso lämmin huivi
Muistelin, että olin kirjoittanut lämpimistä huiveista jo ihan blogini alkuaikoina - juttu luottohuiveista löytyy täältä. Tarvitsen ja tosiaan kannan huivia aina mukanani 'kaiken varalta'. Tässä kohdin olen sitä mieltä. että huiviin ja sen laatuun kannattaa panostaa. Nuo Balmuirin huivit ovat olleet jo monta vuotta, eikä niissä näy minkäänlaista kulumista. Tuuletan niitä säännöllisesti ja vien tarvittaessa pesulaan, sillä niissä on käsinpesu kielletty. Keinomateriaalit eivät lämmitä ollenkaan yhtä hyvin ja ne alkavat virttyä ja nyppyyntyä melko pian.
Kuvissa on uusin, vaalean hiekan värinen Dayet -villahuivi*. Se on iso ja lämmin, kuin pehmeä pesä. Hillitty väri on monipuolinen, sillä se sopii vaikka minkä värin pariksi, ja on talvenvaalealla iholla monille lempeämpi kuin musta. Tämän kanssa sopivat hyvin muut kirkkaat asusteet, värikäs myssy tai sormikkaat.
Kiitos kuvista Souliina :)
Jotenkin on ihanaa, että nyt näkyy taas paljon vöitä mekkojen kanssa. Itse tykkään erityisesti siitä, kun sen laittaa villatakin ja mekon kanssa. Pieni asuste, mutta iso merkitys. Leveähkö vyö on nyt syksyllä ajankohtainen ja ryhdikäs - onneksi en ole myynyt vanhoja vöitäni kirppiksellä. Ostin vuosia sitten Firenzestä mustan ja vihreänruskean pehmeän, solmittavan nahkavyön ja tämä on monen mekon kanssa kivan näköinen ilmeen uudistaja. Vyö tekee asusta myös naisellisemman.
3. Maiharit
Olen ihaillut maihareita jo vuosia - mutta olen kaivannut vähän naisellisemman mallisia versioita. Olen kokeillut monia, mutta en ole kokenut liian army-henkisiä omikseni. Nyt löytyivät nämä Bukelat*! Pehmeää, ohutta nahkaa ja niin mukavat jalassa. Rakastuin näihin kullanvärisiin metalliosiin, ja pieniin kultapalleroisiin kanteissa. Ne antavat naisellisen ja tyylikkäämmän ilmeen kengille.
Tiia Minäkö kesk-ikäinen -blogista kuvasi nämä eilen, kun olimme tulossa laivalla Saarenmaan-reissulta. Maiharit sopivat hyvin naisellisten mekkojen kanssa. Saattaa silti olla, että kokomustasta asusta näiden kanssa tulee suosikkini. Helman pituus on tärkeä, ei saa olla liian pitkä mutta ei liian lyhytkään, itse pidän siitä, että varren ja helman välillä näkyy mustat paksut sukkikset.
Oletko sinä jo lämmennyt vyölle, entäs maihareille? Mikä on sinun luottoasusteesi tai asustehaaveesi tälle syksylle?
Aurinkoista viikon alkua! Minä alan taas pakkaamaan ja kohta haen äidin, ja sitten kohti lentokenttää - pysykää kuulolla...
Lähettänyt Maarit / Sopusointuja klo 9.04
Mape 9. syyskuuta 2019 klo 9.35
ihana postaus taasen kaima. itse en ole lämmennyt maihareille tai leveille vöille, mutta ehkä pitää antaa mahdollisuus. isoja muhkeita villahuiveja löytyy vähän liikaakiin syksybn eri väreissä. Mistä olet löytänyt ihanan mekkosi ? Mekossa on todella ihanat värit ja on mahtava combo uusien kenkien kanssa. Aurinkoisia kesäpäiviä!
Maarit / Sopusointuja 16. syyskuuta 2019 klo 7.48
Minullakin on kestänyt näin kauan maihareiden kanssa; varmasti siksi etten ole itse lämmennyt niiden raskaalle tyylille. Tämä mekko on muistaakseni Vilasta ja ostin sen viime syksynä.
Muhkeat villahuivit on niin ihania - nytkin on niin vilakka aamu, että voi kietaista kaulaan jo lämpimämpää!
Mukavaa viikkoa kaimalle! :)
JonnaH. 9. syyskuuta 2019 klo 9.43
Maihareille todellakin lämpiän, olen itseasiassa miettinyt niiden ostoa uusiksi talvikengiksi. :) Vyöt ei kiinnosta. Mun luottoasuste aina ja nyt tulee olemaan musta nahkatakki, koska se näyttää hyvältä ihan kaiken kanssa. Varmaan toinen suosikki on iso villaneule ja Katri Niskanen tekonahkapintaisen näköiset legginsit, joissa tykkään olla kotona.
Maarit / Sopusointuja 16. syyskuuta 2019 klo 7.55
Musta nahkatakki on munkin mielestä yksi vaatekaapin peruskamoja; se oli nytkin reissussa ainoa takki. Menee tilanteeseen kuin tilanteeseen ja on sopivasti rento aina. Sulla on ihanan kuuloinen kotiasu! Reilua villaneuletta on ollut mielstäni vaikea löytää, sellaista missä ei olisi liian pitkiä hihoja, ei olisi liian paksu mutta muhkea - onko sulla vinkata?
Kristiina Kortelahti 9. syyskuuta 2019 klo 10.10
Huivin käyttöön tarvitsisin opastusta. Tuntuu että muut osaavat solmiakin niitä vaikka millä tavalla, mutta itse solmin aina vanhalla tutulla tavalla. Ihanan värinen tuo vaalea huivi.
Vöitä minulla ei ole ainuttakaan. Ja maihari-sanan kuullessani ajattelen aina maihinnousutakkia, en niinkään kenkiä. Mutta jos maiharikengistä puhutaan niin tykkään enemmän rennoista, enkä kiiltävistä ja glitterisistä. Niissä pitää nimenomaan näkyä käytön jäljet, mielestäni.
Maarit / Sopusointuja 16. syyskuuta 2019 klo 8.04
Heissan! Jos olet Pinterestissä, sieltä löytyy vaikka kuinka paljon hyviä ohjeita solmimiseen. Hain itse silkkihuivin ohjeita ja varmaan löytyy myös villahuiville...
Minustakin kuluneet maiharit on niin hyvän näköisiä monen jalassa, mutten jotenkin osaa kuvitella niitä itselläni...
Ihanan aurinkoinen aamu valkeni tänään, joskin vähän viileä - ihanaista syysviikkoa sinulle!
Tuuli - Lumo Lifestyle 9. syyskuuta 2019 klo 12.37
Huiveja minulta löytyy paljon; eri värejä, kokoja ja malleja. Kaikki kuitenkin luonnonmateriaaleja. Niillä voi muuttaa helposti asun tyyliä juhlavasta rentoon.
Helsinki-huiveja olen pessyt isossa pesupussissa viileällä käsinpesuohjelmalla. Kerran oli pakko, kun kaadoin huiville keittoa ja pesulaan huivin olisi saanut vasta usean päivän päästä. Huiville ei käyänyt mitään, sen jälkeen olen pessyt niitä samalla ohjelmalla. Yleensä koetan tietysti selvitä tuuletukselal ja pikku tahrojen varovaisella käsitettelyllä.
Maarit / Sopusointuja 16. syyskuuta 2019 klo 8.08
Huivi on yksi parhaista asusteista ja olen niin mielissäni että ne on taas nostettu 'muotiin' ja niitä on tarjolla vaikka kuinka. Pitäisiköhän kokeilla itsekin käsinpesua marseille-saippualla, hmmm. Olen tosin pessyt monia sellaisia vaatteita, missä vesipesu on kielletty, myös silkkihuiveja.
Aurinkoista maanantaita Tuuli <3
Outi Krimou/Outi's life 9. syyskuuta 2019 klo 19.04
Miten olen jotenkin unohtanut koko maiharit. Ne voisikin olla minun versio saappaista, koska näin paksu pohkeisena on vaikea löytää sopivia saappaita. Ihania asuja sinulla. Itse olen niin tyytyväinen, että pitkät mekot sopivat jokaiseen vuodenaikaan :)
Ihanaa reissua Maarit <3
Maarit / Sopusointuja 16. syyskuuta 2019 klo 8.12
Maiharit ovat mitä parhaimmat talvikengät, kun luntakin on nykyään niin vähän - toivottavasti löydät mieleiset :) Ja mekkoja löytyy nyt jokaisesta liikkeestä, se on kyllä ihanaa.
Kiitos Outi - meillä oli niin kiva matka äidin kanssa ja miten hänkin tykkäsi ja nautti jokaisesta hetkestä <3
Kuulasta syysviikkoa sinulle <3
KastehelmiB 9. syyskuuta 2019 klo 20.42
Kivoja asusteita ja hyvä maihariostos! Huivit ovat luottoasusteeni ja lähes aina mukana oli asu mikä tahansa. Niitä löytyykin iso korillinen ja todellakin Balmuirin iso laadukas huivi on yksi lemppareistani. Tänä syksynä olen sovitellut asujeni kanssa ihanaa Balmuirin huopahattua, mutta jotenkin se tuntuu oudolle päässäni.
Maiharit on käytössä ja ne ovat kiva vaihtelu muille nilkkureille, kun varpaat eivät enää kestä koroilla kävelemistä. Minäkin etsin vähän naisellisemman vaihtoehdon maihareille ja nyt ne ovat olleet käytössä vuosia. Syksyn kohokohtia on, kun saa vetää nilkkurit jalkaan - ai että tykkään!
Vöitä en ole käyttänyt vuosiin, muuta kuin housuissa. Kuvassa näyttää kyllä tosi kivalle, mutta eipä taida olla omalla vyötäröllä eduksi. Ihanaa lomaa Maarit <3
Maarit / Sopusointuja 16. syyskuuta 2019 klo 8.21
Huopahatut ja hatut yleensäkin näyttävät kivoilta - muilla, hih. En myöskään osaa käyttää niitä yhtään. Mutta nyt olen bongannut villaisia tai karvaisen näköisiä baskereita, ja ne voisivat olla kiva vaihtoehto (kurkkaas Selected Brands Finlandin facebook-sivulla).
Mulla ihan sama juttu, jalat on tottuneet mataliin. Parin-kolmen centin korot nilkkureissa menevät vielä, mikäli lesti on hyvä.
Onneksi on vaihtoehtoja kengissäkin vaikka kuinka.
Ihanaa syysviikkoa sinulle <3
Tiia Koivusalo 11. syyskuuta 2019 klo 18.02
Sinä upeus, niin mageita vaatteita kaikki ja sun päällä kaikki näyttää upealta aina. Maiharit on kyllä niin mageet, että oksat pois. Tahtoisin ehdottomasti itsellekin.
Ihanaa viikon jatkoa Maarit.<3
Maarit / Sopusointuja 16. syyskuuta 2019 klo 10.07
Voi Tiia sua! <3 Maiharit on niin mukavan rennot ja kiva vaihtoehto silloin kun kaipaa rennompaa lookia.
Celia C / good to be home 13. syyskuuta 2019 klo 18.20
Balmuirin hiekanvärinen Helsinki-huivi on mun ehdoton lemppari. Muutenkin olen Huivi- ja Poncho-fani isolla kirjaimella joka vuodenaikana, koska niskani ei siedä vetoa yhtään. Niitä on myös helppo ostaa ja sillä tavalla uudistaa pukeutumistaan.
Vöistä olen fiksoitunut punosvöihin, mutta vain housujen kanssa. Ja maiharini tiedätkin - Dr.Martens for lovely lady ;)
Minäkin työstän syksyn vaatepostausta, kun sellaista toivottiin. Aloitin ehkä liian pitkän kaavan kautta... Nähtäväksi jää...
Upea huivi ja sinulle hyvin sopivat, naiselliset maiharit <3
Mukavaa lomaa teille ihanille naisille!!
Maarit / Sopusointuja 16. syyskuuta 2019 klo 10.15
Huivit ja ponchot on monipuolisia lämmittäjiä ja antavat ilmettä asuille - ja mulla sama haaste vedon kanssa. Pitää olla viileää muttei saa vetää yhtään ja siinä onkin joskus haastetta esimerkiksi autossa...
Sä olet tainnut olla edelläkävijä maihareiden kanssa - ellen väärin muista Martensit taisivat olla ensimmäisiä maihareita mitkä tulivat kunnolla muotiin.
Olen ollut monenlaisten syiden takia niiiiiin huonosti perillä kavereiden kirjoituksista, hyvä kun olen itse saanut jotain kasaan - käynpä katsomassa, joko siellä on kirjoitus :)
Kiitos - loma oli niin mukava ja rento, kunnes tuli lähdön aika ja kaikki meni pieleen myrskyn ja peruutettujen lentojen vuoksi!
Kuulasta syysviikkoa! <3
Anonyymi 15. syyskuuta 2019 klo 9.29
Upea kukkamekko, todella kaunis! Huivin kehut on maksettu ilmaislahjoilla, joten sellaiset ohitan noteeraamatta, eli sen tyyppinen markkinointi ei k o s k a a n tehoa minuun��
Ajatukseni Balmuirista, heidän markinointitavastaan, avoimuudesta, valmistuspaikkojen epäeettisyydestä ym. eivät ole julkaisukelpoisia��
Jään innolla odottelemaan matkapostausta, ne ovat täällä kiinnostavimpia��
Maarit / Sopusointuja 16. syyskuuta 2019 klo 10.45
Lämmin kiitos! Mekko on trikoota, joten se on niin mukava päälläkin, kun mikään ei saa kiristää...
Kiva kuulla, että odottelet ja pidät matkajutuistani - Palmastakin on kyllä tulossa juttua jossain vaiheessa :)
Mukavaa ja kuulasta syysviikkoa sinulle!
Simon Durochefort 18. syyskuuta 2019 klo 5.40
Pinaattiohukaiset ja chèvre-salaattia - melkein li...
Tyrninvärinen toppis
(Ihan)uudet - matkakosmetiikan huiput Palman reiss...
Mekkolöytö & muotipoimintoja